அமோனியம் சல்பைடு

அமோனியம் சல்பைடு (Ammonium sulfide) அல்லது ஈரமோனியம் சல்பைடு (diammonium sulfide) என்ற வேதிப் பொருள் (NH4)2S மூலக்கூறு வாய்பாடு கொண்ட ஒரு நிலையற்ற உப்பு ஆகும். இந்த உப்பை உட்கிடக்கையாகக் கொண்டுள்ள நீரியக் கரைசல்கள் வணிகரீதியாக கிடைக்கின்றன. அமிலக் கூட்டுபிரிவு மாறிலி pKa = 15 என்ற மதிப்புக்கு மிகையான சேர்மங்களில்Meyer B, Ward K, Koshlap K, Peter L "Second dissociation constant of hydrogen sulfide" ''Inorganic Chemistry', (1983). volume 22, pp. 2345. ஐதரோசல்பைடு அயனி சிறப்பாக சொல்லிக் கொள்ளுமளவிற்கு அமோனியாவால் புரோட்டான் நீக்கம் செய்யப்படுவதில்லை. அதனால் அத்தகைய கரைசல்களில் அமோனியா மற்றும் (NH4)SH கலவை முக்கியமாகக் கலந்திருக்கும். அமோனியம் சல்பைடு உப்புக் கரைசல் எப்போதாவது ஒளிப்படத் துலக்கத்தில் பயன்படுத்தப்படுகிறது. பித்தளைக்கு களிம்பு பூச்சாகவும் நெசவுத் தொழிலிலும் இது பயன்படுகிறது. மேலும் இதனுடைய தாக்கும் துர்நாற்றம் காரணமாக இது முடை நாற்ற வெடிகுண்டுகள் போன்ற பொருட்களில் முக்கியமான கூட்டுப் பொருளாக உள்ளது.

 பாதுகாப்பு 
அமோனியம் சல்பைடு கரைசல்கள் அபாயமானவை. நச்சுத்தன்மை கொண்ட ஐதரசன் சல்பைடை உருவாக்கும்  ஆதாரப் பொருளாகவும் இது உள்ளது.J. T. Baker: MSDS for Ammonium Sulfide

 மேற்கோள்கள் 

பகுப்பு:அமோனியம் சேர்மங்கள்
பகுப்பு:சல்பைடுகள்